Η σύνοδος του **ΟΗΕ** για το κλίμα που ξεκίνησε τη Δευτέρα 1-11-2021 στην **Γλασκώβη**, γίνεται στη σκιά της έκθεσης της Διακυβερνητικής Επιτροπής του **ΟΗΕ** (IPCC) που κυκλοφόρησε το Αύγουστο και διαπίστωσε ότι η υπερθέρμανση του πλανήτη έφθασε τους 1,1 βαθμούς πάνω από τα προβιομηχανικά επίπεδα.

Ήδη η ανθρωπότητα βιώνει πρωτόγνωρες περιβαλλοντικές καταστροφές σε όλο τον πλανήτη. Πυρκαγιές, πλημμύρες, καύσωνες, ξηρασία με τεράστιες ανθρώπινες και υλικές απώλειες. Η ίδια η πανδημία με τα 5 εκ. νεκρούς σε όλο τον κόσμο είναι μια άμεση θανατερή συνέπεια.

Στη χώρα μας και μόνο το γεγονός της εφετινής καταστροφής 1,3 εκατομμυρίων στρεμμάτων δείχνει τις συνέπειες της κλιματικής αλλαγής, αλλά και τις τεράστιες ευθύνες των ελληνικών κομμάτων εξουσίας να την αντιμετωπίσουν.

Στην σημερινή βαθιά του κρίση, το καπιταλιστικό σύστημα αδιαφορεί για τις συνέπειες και το μόνο που το ενδιαφέρειείναι να διαφυλάξει τα υπάρχοντα και να αυξήσει ακόμα περισσότερο τα κέρδη των εταιρειών που έχουν σαν κύρια δραστηριότητα την εκμετάλλευση των ορυκτώνκαυσίμων και όχι μόνο.

Η κλιματική αλλαγή πολύ λίγο τους ενδιαφέρει εμπρός στο ενδεχόμενο να χάσουν κάποια από τα κέρδη τους.

Εκατό εταιρίες παγκόσμια ευθύνονται για το 71% των παγκόσμιων εκπομπών. Η έκθεση του ΟΗΕ εκτιμά ότιαν δεν αναστραφεί η πορεία τους, μέχρι το 2030, θα υπάρξει αύξηση των εκπομπών κατά 16% με ότι αυτό σημαίνει για το κλίμα.

Έτσι, από την μία πλευρά έχουμε τους παραδοσιακούς παίκτες που στηρίζουν την δραστηριότητά τους στον ορυκτό πλούτο, κυρίως τον λιγνίτη , το πετρέλαιο και το φυσικό αέριο, ενώ από την άλλη προβάλλουν οι δήθεν υπερασπιστές της βιοποικιλότητας και του περιβάλλοντος με αιχμή του δόρατος την αιολική ενέργεια κυρίως και δευτερευόντως την ηλιακή.

Μόνο που οι δεύτεροι στο όνομα της κλιματικής κρίσης και της προστασίας του περιβάλλοντος από τις εκπομπές διοξειδίου του άνθρακα, στήνουν τεράστια αιολικά πάρκα σε περιοχές**NATURA**, δηλαδή σε περιοχές που έχουν χαρακτηριστεί ως τόποι απολύτου προστασίας. Έτσι καταστρέφονται δάση, ανοίγονται δρόμοι εκεί που υπήρχαν μονοπάτια, εξαφανίζοντας μεγάλο μέρος της χλωρίδας και της πανίδας αυτών των τόπων.

Η αιολική και η ηλιακή ενέργεια θα μπορούσε να παραχθούν σε εγκαταστάσεις σε παράλιες εκτάσεις, που δεν επηρεάζουν την χλωρίδα και την πανίδα, στην θάλασσα ή σε ερημόνησα που δεν έχουν χαρακτηριστεί ως χώροι ιδιαίτερης προστασίας.

Το άλλο μεγάλο γεγονός που συμβάλλει στην υπερθέρμανση του πλανήτη, είναι η εξαφάνιση τεράστιων δασικών εκτάσεων.

Οι δραστηριότητες των μεγάλων εταιριών επεκτείνονται ακόμη και στις αρκτικές περιοχές, όπου λόγω της κλιματικής αλλαγής , σημειώνεται ραγδαία μείωση των πάγων, πράγμα που διευκολύνει την πρόσβαση του εξορυκτικού μηχανισμού σε μέρη μέχρι πρόσφατα απάτητα.

Αναφέρονται μάλιστα και στην χρήση της άκρως επικίνδυνης πυρηνικής ενέργειας, ως δήθεν καθαρής, αλλά με τραγικά αποτελέσματα, που γίναμε μάρτυρές τους τις τελευταίες δεκαετίες.

Η συνάντηση των **G20 στη Ρώμη** το Σαββατοκύριακο που πέρασε έδειξε ότι οι ισχυροί του κόσμου δεν είναι διατιθέμενοι να βάλουν φρένο στο μοντέλο της «ανάπτυξης» που συμβάλλει στην περαιτέρω υπερθέρμανση του πλανήτη.

**Για αυτό η προστασία της ζωής και του περιβάλλοντος είναι δική μας υπόθεση.**

Το **Σάββατο 6 Νοέμβρη** βγαίνουμε στους δρόμους. Πολίτες κάθε ηλικίας αλλά ειδικά **οι νέοι και οι νέες,** όπως σε κάθε γωνιά του πλανήτη μας.

**Συμμετέχουμε στη συγκέντρωση πολιτών, φορέων και συλλογικοτήτων στο ΣΥΝΤΑΓΜΑ στις 2μμ για να σώσουμε τις ζωές και τον πλανήτη από την κλιματική κρίση.**

1/11/2021